title: Provedbena uredba Komisije (EU) br. 95/2014 оd 31. siječnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               1.2.2014

               HR

               Službeni list Europske unije

               L 32/27

      PROVEDBENA UREDBA KOMISIJE (EU) br. 95/2014
   оd 31. siječnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. siječnja 2014.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  62,3

                  MA

                  49,8

                  SN

                  151,7

                  TN

                  92,7

                  TR

                  91,9

                  ZZ

                  89,7

                  0707 00 05

                  MA

                  158,2

                  TR

                  126,8

                  ZZ

                  142,5

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  54,8

                  TR

                  134,3

                  ZZ

                  94,6

                  0805 10 20

                  EG

                  48,5

                  IL

                  67,0

                  MA

                  57,2

                  TN

                  53,8

                  TR

                  75,7

                  ZZ

                  60,4

                  0805 20 10

                  CN

                  72,7

                  IL

                  140,3

                  MA

                  76,8

                  ZZ

                  96,6

                  0805 20 30, 0805 20 50, 0805 20 70, 0805 20 90

                  CN

                  59,8

                  EG

                  21,7

                  IL

                  101,4

                  JM

                  118,0

                  KR

                  142,8

                  MA

                  118,8

                  PK

                  34,5

                  TR

                  80,1

                  ZZ

                  84,6

                  0805 50 10

                  TR

                  75,9

                  ZZ

                  75,9

                  0808 10 80

                  CA

                  92,6

                  CN

                  70,5

                  MK

                  28,7

                  US

                  202,8

                  ZZ

                  98,7

                  0808 30 90

                  CN

                  64,4

                  TR

                  116,3

                  US

                  118,8

                  ZZ

                  99,8

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1216/2014 оd 11. studenoga 2014. o razvrstavanju određene robe u kombiniranu nomenklaturu

text:
               14.11.2014

               HR

               Službeni list Europske unije

               L 329/14

         PROVEDBENA UREDBA KOMISIJE (EU) br. 1216/2014
   оd 11. studenoga 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinskom razmjenom.

               (3)

               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene ovom Uredbom u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2014.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (Oznaka KN)

                  Obrazloženje

                  (1)

                  (2)

                  (3)

                  Elektronički aparat s dimenzijama od približno 10 × 4 × 1 cm koji se sastoji od, među ostalim, sljedećih komponenata:

                              —

                              procesora,

                              —

                              memorije sustava od 1 GB,

                              —

                              unutarnje memorije od 4 GB,

                              —

                              ugrađenog modula za bežični pristup internetu.

                        Opremljen je sljedećim sučeljima:

                              —

                              HDMI,

                              —

                              USB,

                              —

                              micro USB,

                              —

                              micro SDHC.

                        Aparat ne sadržava videoprijamnik.
                  Kada je priključen na televizijski prijamnik ili na monitor, aparatom se korisniku omogućuje pristup internetu, primjerice za razmjenu e-pošte, gledanje videa, igre ili preuzimanje aplikacija. Njime se omogućuje i reprodukcija multimedijskih datoteka poput videa, fotografija ili glazbe s memorijskih kartica ili memorijskih USB uređaja.

                  8528 71 91

                  Razvrstavanje se utvrđuje u skladu s općim pravilima 1., 3.(c) i 6. za tumačenje kombinirane nomenklature, napomenom 3. uz poglavlje 85. i tekstom oznaka KN 8528, 8528 71 i 8528 71 91.
                  U smislu napomene 3. uz odsjek XVI. aparat je osmišljen za obavljanje dviju ili više alternativnih funkcija (automatska obrada podataka iz tarifnog broja 8471, telekomunikacije iz tarifnog broja 8517, videoreprodukcija iz tarifnog broja 8521 i funkcije televizijskog prijamnika iz tarifnog broja 8528). Nije moguće odrediti glavnu funkciju aparata jer je svaka funkcija jednako važna za njegovu uporabu. Stoga aparat treba razvrstati u tarifni broj koji je brojčanim redom zadnji među onima koje treba jednako uzeti u obzir. Razvrstavanje u tarifne brojeve 8471, 8517 ili 8521 stoga je isključeno.
                  Budući da aparat ne sadrži videoprijamnik te omogućuje interaktivnu razmjenu podataka, treba ga prema tome razvrstati u oznaku KN 8528 71 91 kao aparat s mikroprocesorskom jedinicom s ugrađenim modemom za pristup internetu i funkcijom za interaktivnu razmjenu podataka te mogućnošću primanja televizijskog signala (takozvane set-top kutije s komunikacijskom funkcijom, uključujući one u koje je ugrađen uređaj za snimanje ili reprodukciju, pod uvjetom da zadržavaju bitnu značajku set-top kutije s komunikacijskom funkcijom).